b'\n_START_ARTICLE_\nIvan Hrovat (partizan)\n_START_SECTION_\n\xc5\xbdivljenjepis\n_START_PARAGRAPH_\nIvan Hrovat se je rodil slovenskim star\xc5\xa1em v Clevelandu. Leta 1921 se je s star\xc5\xa1i vrnil v Slovenijo. Pred vojno je delal kot kme\xc4\x8dki delavec in v gozdovih kot drvar. Po okupaciji se je pridru\xc5\xbeil NOB. Jeseni 1941 je postal komandir \xc4\x8dete narodne za\xc5\xa1\xc4\x8dite. Aprila 1942 je bil sprejet v KPS. V NOV je bil nato \xc5\xa1e komandir \xc4\x8dete v Zapadnodolenjskem odredu in Tom\xc5\xa1i\xc4\x8devi brigadi ter za\xc5\xa1\xc4\x8ditni enoti Glavnega \xc5\xa1taba POS. Po osvoboditvi je bil nekaj \xc4\x8dasa sodelavec OZNE, nato pa direktor gozdnega gospodarstva v Tr\xc5\xbei\xc4\x8du in direktor uprave gojitvenih lovi\xc5\xa1\xc4\x8d v Sloveniji.'